Поток жубори...
Поток жубори...
Поток жубори, шума пумори,
А срце дршће к'о вити кас,
Хеј, овим лугом шетајући се,
Арајство сваки беше ми час!

Заборавио сам терет и тугу,
Мрзост, кајање живота свог;
Овде ми сваки листак шапташе:
»Надај се, надај! Добар је Бог!«

А славуј пева, шева припева
Рајског певања најлепши пој...
»Јеси ли срећан?«... питао сам се.
Срећан сам, срећан!... О, Боже мој!

Извори 

Поезија Ђуре Јакшића, 1862.